Zubobolja

Zubobolja, dentalgija ili odontalgija je bol koji se javlja u zubu ili tkivima koja ga neposredno okružuju. Najčešće nastaje kao posljedica karijesa ili oboljenja zubne pulpe, a može nastati i usljed problema sa desnima, vilicama, usled izbijanja ili povrede zuba i sl. Zabilježeni su i slučajevi zubobolje nastale kao posljedica promjene barometarskog pritiska (barodontalgija).

Bol se može javiti spontano ili kao reakcija na različite termičke, hemijske i mehaničke nadražaje. Intenzitet varira od blagog do veoma jakog bola, koji može biti stalan ili sporadičan. Ponekad se može proširiti i na okolna područja (sekundarna hiperalgezija).

S obzirom na konkretno tkivo od koga potiče, razlikuju se sljedeće vrste zubobolja: dentinska, pulpna, periapeksna, parodontalna i reflektovana.

 Vanjski linkovi 
 http://www.merck.com/mmpe/sec08/ch096/ch096e.html (na engleskom)
 http://www.mayoclinic.com/health/first-aid-toothache/FA00013 (na engleskom)

Kategorija:Medicina
Kategorija:Bol
Kategorija:Glavobolje
Kategorija:Hitni medicinski slučajevi